प्रशिक्षणार्थियों के बीच प्रमाण पत्र का वितरण
मेदिनीनगर | भारतीयस्टेट बैंक-ग्रामीण स्वरोजगार प्रशिक्षण संस्थान में मंगलवार को ड्रेस डिजाइनिंग (सिलाई) प्रशिक्षण कार्यक्रम के समाप्ति पर प्रशिक्षणार्थियों के बीच प्रमाण पत्र का वितरण किया गया। पलामू जिला व्यवसायी संघ के अध्यक्ष प्रभात कुमार अग्रवाल तथा भारतीय स्टेट बैंक-आरसेटी के निदेशक अनिल कुमार सिंह ने प्रमाण पत्र का वितरण किया।
संस्थान के द्वारा अबतक 90 बैच के माध्यम से कुल 2638 प्रतिभागियों को विभिन्न प्रशिक्षण देकर स्वरोजगार के माध्यम से लोगों को आत्मनिर्भर बनाने का काम किया है। आरसेटी संस्थान के कार्यक्रम समन्वयक जितेन्द्र मेहता ने अगले कार्यक्रम के बारे में बताया कि ब्यूटी पार्लर मैनेजमेंट, साफ्ट टॉय मेकिंग, मोबाइल सर्विसिंग, ड्राइविंग, बकरी पालन, पौधा एवं सब्जी उत्पादन आदि के लिए इच्छुक प्रतिभागी संस्थान में आकर आवेदन कर सकते है। कार्यक्रम के अंत में प्रशिक्षक जयंत चक्रवर्ती ने प्रशिक्षणार्थियों के उज्जवल भविष्य की कामना करते हुए धन्यवाद ज्ञापन किया। इस अवसर पर सिलाई प्रशिक्षण कार्यक्रम की प्रशिक्षिका मीना एवं संस्थान के मणिकांत दूबे, जितेंद्र मेहता, मनाेज चौधरी मौजूद थे।
hin_Deva hin_Deva hin_Deva